als_Latn dik_Latn sag_Latn
(E plotësuar) - Lëvizja VV në ditën e dytë të fushatës ka qëndruar në Pëjë, ku ka zhvilluar tubim me qytetarë të kësaj komune.
I nominuari për kryeministër Albin Kurti, tha se bashku me qytetarët, po ecin drejtë 11 Qershorit, ku Kosovën e pret ndryshimi i madh me fitoren e VV së.
"Qytetarët e Pejës dhe Kosovës janë njerëz të mirë që nuk i kanë merituar këto qeverisje të këqija. Qytetarët kanë nevojë për një Qeveri e cila nuk i sundon por i shërben. Për një qeveri e cila nuk i vjedh, por u del zot. Për një qeveri të Lëvizjes për një qeveri të VV së. Për çdo ditë e kemi parë diktaturën prej lartë. Më 11 qershor duhet ta shohim demokracinë prej poshtë. Me VV-në në qeverisje nuk ka më as korrupsion e as krim. Por ka demokraci, siguri, zhvillim e punësim mirëqenie e begati. Mos u besoni këtyre politikanëve që e duan më shumë vetveten se sa Kosovën. Besoni vetes vendosni vet, votojeni VV dhe nr 35, nr e ardhmërisë", tha ai.
Në këtë tubim ishte edhe kryetari i Prishtinës Shpend Ahmeti, i cili u tha qytetarëve të mos i zgjedhin ata të cilët e kanë sjellë vendin në një gjendje të rëndë.
Ai tha se në Vetëvendosje nuk bëhen ndasi rajonesh, dhe se si e tillë kjo lëvizje do të jetë edhe e fshatit edhe e qytetit.
“VV është edhe e fshatit dhe qytetit. Disa parti e quajnë veten të Dukagjinit e Drenicës. VV është e të gjithëve”, tha Ahmeti.
Ahmeti mori shembull qeverisjen e tij në Prishtinë, duke thënë se vetëm në kryeqytet mund të flitet për një fillim të ri, ndërsa tha se ‘përfaqësuesit e klanit Pronto janë të njëjtë’ dhe nuk mund të sjellin një fillim të ri.
“Çfarë fillimi i ri me dajtë e njëjtë. Çfarë fillimi i ri me përfaqësuesit e njëjtë të klanit Pronto. Fillim i ri është Prishtina. Këta hajna e këta kriminel?”, tha Ahmeti.
Ai shtoi se zgjidhja është e qartë dhe se VV është e vetmja që do ta sjellë mirëqenien sociale dhe do ta luftojë korrupsionin.
Kurti: Me Vetëvendosjen merr fund terri i krimit, sepse fiton drita e drejtësisë
Kryetari i Prishtinës dhe kandidati për deputet nga rradhët e VETËVENDOSJE!-s, Shpend Ahmeti, i është drejtuar pejanëve në tubimin elektoral të Pejës.
Ahmeti tha se me 11 qershor është e qartë se do ta zgjedhim të vetmen forcë politike që po rritet.
"VETËVENDOSJE! është edhe e fshatit edhe e qytetit. Është e vetmja që në programin politik përfaqëson edhe pensionistët, edhe të rinjtë, edhe gratë edhe burrat, edhe të papunët edhe punëtorin", tha Ahmeti.
"Çfarë fillimi i ri me dajët e njëjtë?! Fillimi i Ri është Prishtina, ku qendrat e shëndetësisë familjare po funksionojnë, ku ka ujë 24 orë, ku fëmijët kanë edhe kifle edhe qumësht, ku banorët ndihmohen përkundrejt votuesve. Ky është fillimi i ri i Kosovës. Prandaj është e qartë kush do ta luftojë krimin dhe korrupsionin në Kosovë. VETËVENDOSJE! është e vetmja që do ta sjellë mirëqenien sociale, do të luftojë korrupsionin, të papunin do ta punësojë dhe të punësuarin do ta bëjë të mbrojtur", shtoi tutje ai.
Ahmeti po ashtu prezantoi kandidatet e zonës së Pejës për deputetë, të cilët janë: Fatmire Mulhaxha-Kollçaku, Dardan Molliqaj, Donika Kadaj, Shqipe Pantina, Dukagjin Gorani, Ali Lajçi, Mehmet Çeman, Sali Lukaj, Xhafer Berisha, Urata Hysenaj, Jusuf Ulaj dhe Bashkim Lajçi.
Fatmire Kollçaku: Mos të votojmë për hir të kaluarës, por për hir të së tashmes
Gjatë tubimit në ditën e dytë të fushatës në Pejë, Nënkryetarja e VETËVENDOSJE!-s dhe kandidatja për deputete, Fatmire Mulhaxha-Kollçaku, iu bëri thirrje pejanëve që të votojnë për ndryshimin.
“Mos të votojmë përhir të së kaluarës, por përhir të së ardhmes”, u shpreh ajo.
“Aty ku nuk ka barazi për të gjithë, nuk mund të ketë barazi për grupe të ndryshme, apo për individ. Vetëm ku ka barazi sociale ka ndryshim”, shtoi tutje Mulhaxha-Kollçaku,
Ajo shtoi po ashtu se sot jemi para dy zgjidhjeve.
"Në njërën anë pushtetarët e ndarë në dysh dhe nga ana tjetër Lëvizja VETËVENDOSJE! me qytetarët sepse nuk ka ndryshim mes neve dhe jush”, tha ndër të tjera Mulhaxha-Kollçaku në fjalën e saj.
Ali Lajçi: Mos e shitni votën!
Kandidati për deputet nga Peja, Ali Lajqi, në tubimin elektoral në Pejë porositi qytetarët e kësaj komune dhe gjithë Kosovës që të mos e shesin votën.
"Një çështje që qarkullon ndër njerëz është se pushtetarët do ta blejnë votën e qytetarëve. Ju lutem bëni çmos që t’i zbrapsni. Mos e shitni votën", deklaroi Lajqi.
Lajqi përmendi edhe marrëveshjen e Asosacionit dhe e Demarkacionit, me ç'rast tha se nuk duam ta ridefinojmë Republikën e Kosovës me cungim territorial.
“Rinia është bukuria dhe fuqi e atdheut të një kombi, është shpresa e një atdheu që mobilizohet, sepse kjo parti e ka palcën aty”, tha veç tjerash në fjalën e tij Ali Lajqi
Dukagjin Gorani: Na duhet shoqëri e drejtë, shtet i zhvilluar dhe atdhe i sigurtë
Anëtari i Kryesisë së VETËVENDOSJE!-s dhe kandidati për deputet, Dukagjin Gorani, gjatë tubimit elektoral në Pejë tha se janë mbledhur sot për tre qëllime.
"Janë 3 qëllime që na mbledhin sot këtu: Të kemi shoqëri të drejtë, ti hapim rrugë zhvillimit dhe të krijojmë një atdhe të sigurtë", tha në fillim të fjalës së tij, Dukagjin Gorani.
Gorani tha se për vite të tëra zgjodhëm pushtete që nuk i merituam dhe se gjithë këto vite nuk pamë shtet, por pamë pushtetin.
"VETËVENDOSJA! synon qeverisje për ta zbatuar programin. Një shtet i prodhimit, dhe jo vetëm konsumit", shtpi Gorani.
"Drejtësia është obligim, mirëpo është edhe vendim. Dhe ai vendim është desht me u marr me 11 qeshor. Votoni Lëvizjen VETËVENDOSJE!, Votoni drejtësinë", përfundoi fjalën e tij kandidati për deputet, Dukagjin Gorani.
Shpend Ahmeti: PDK do ta luftojë krimin, i bie që ta luftojë vetveten
Shpend Ahmeti nga Lëvizja Vetëvendosje ka komentuar deklaratat e Partisë Demokratike të Kosovës, se do ta luftojnë krimin nga mandati i ardhshëm qeverisës.
Sipas kryetarit të Prishtinës, deklaratat e tilla nënkuptojnë se PDK do të luftojë vetveten.
Këto deklarime Shpend Ahmeti i bëri në tubimin e sotëm elektoral të Vetëvendosjes, të mbajtur në qytetin e Pejës.
I nominuari për kryeministër nga Lëvizja Vetëvendosje, Albin Kurti merr pjesë në tubimin elektoral në Pejë.
Tubimi po mbahet në Teatrin e Pejës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn